JUMAL KÕNELEB
Tere taaskord! Oleme jälle siin stuudios.
Jan ja Joy on jagamas Jumala Sõna.
Õnneks on ka Püha Vaim meiega siin.
Oleme saanud positiivset tagasisidet, mille eest oleme väga tänulikud.
TV7 aadressil võib saata nii kiitust kui ka kriitikat.
Suur tänu kõigile vaatajatele ja aitäh kogu tagasiside eest!
Tänane teema on minu meelest tõesti hea.
Mida teha rasketes olukordades?
Mida teha, kui maailmas, tööl ja peres on keerulised olukorrad?
Mida Piibel ütleb?
Kas Jeesus õpetab,
mida teha ja kuidas neisse probleemidesse suhtuda?
Selle kohta on ta küll jaganud õpetust.
Tuhandetel kristlastel maailmas tuleb ette erinevaid probleeme.
Paljud meist võitlevad mitmete erinevate eluraskustega.
Võtame näiteks evangeliseerimise Afganistaanis.
Kohtasime hiljuti toredat naist,
kes õppis tundma üht Afganistaani kristlast,
kes tahaks seal hakata tegema meedia-alast tööd.
Kust saada selleks vahendeid ja oskusi?
Kas ma suudan seda teostada?
"Olen nii innustunud.
Igatsen edendada sellist tööd oma kodumaal."
Näiteks ka tänavalaste töö Venemaal.
Millistes tingimustes seal lastega tööd tehakse.
Tuleb ette erinevaid probleeme.
Võib-olla esineb haigusi,
isiklikke probleeme tervisega või majanduslikke raskusi.
Mida me siis teeme ja kust tuleb mulle abi?
Kuningas Taavetil oli samuti erinevaid probleeme,
kuid nendes hüüdis ta alati Jumala poole.
Psalm 121:1 ütleb ta nii:
"Ma tõstan oma silmad
mägede poole, kust tuleb mulle abi!"
Kust tuleb mulle abi?
Võime mõtelda end haigeks, nuputades erinevaid lahendusi.
Oleme inimestena targad ja võime leiutada eri lahendusi,
aga kui ilmneb meie võimete piir, jookseme nagu peaga vastu müüri.
Me ei tea enam, mida teha? Kust tuleb siis mulle abi?
Taavet jätkab: "Abi tuleb mulle Issanda käest."
"Abi tuleb mulle Jehoova käest, kes on teinud taeva ja maa."
Jumal, kes on teinud Taeva ja maa, oskab ka sind olukordades aidata.
"Ei ta lase su jalga vääratada, ei su hoidja tuku.
Vaata, ei tuku ega jää magama see, kes Iisraeli hoiab."
Ta ei ole magama jäänud!
"Issand on su hoidja, Issand on su vari su paremal käel.
Päeval ei pista sind päike ega kuu öösel.
Issand hoiab sind kõige kurja eest, tema hoiab sinu hinge."
Neid sõnu on nii lohutav kuulda, kuigi need tunduvad liiga head.
Ma võtan need vastu.
Ta kaitseb mind ja mu peret kõige kurja eest.
"Issand hoiab su minemist ja su tulemist nüüd ja igavesti."
Abi tuleb meile ülevalt,
olgu olukord milline tahes - abi tuleb meile ülevalt.
Elus võib olla erinevaid raskusi.
Töömured, hirm töötuse ees.
Võib-olla gripihooaeg.
Naabrid lahutavad ja tekib hirm oma abielu pärast.
Lapsed haigestuvad ja kardad ka oma laste pärast.
Paljut võib ette tulla.
Kuidas peaksime sellesse suhtuma?
Kas peaksime lihtsalt leppima?
"No ma ei saa tööd, ega teised ju ka ei saa.
Tööturg on selline."
"Gripihooaeg on käes, me jääme ikka haigeks!"
"Naabrid lahutasid, küllap minuga juhtub samamoodi!"
Jeesus ei õpeta meile seda.
Tahan sind julgustada -
kui Issand on meiega koos, siis ei pea me alistuma
nendele olukordadele, mis meid rõhuvad.
Piibel ütleb Roomlastele 12:2: "Ja ärge muganduge praeguse ajaga."
Ärge muganduge praeguse ajaga!
Maailm võib meis põhjustada
igasugu hirme, vaevu ja muresid aga Jeesus keelas meil neid järgida.
Ära lihtsalt lase neid oma ellu!
Ära mõtle, et ka minu osaks on haigus, töötus ja abieluahutus.
Ei! Ükski neist ei ole Jumala tahe!
Jumala tahe on tervis.
Ta tahab, et saad töökoha, millel sa saad edukalt hakkama.
Jumal tahab, et su abielu õitseb.
Ta tahab, et su lastel läheks hästi.
Jumala Sõna on selles täiesti üheseltmõistetav.
Sa ei pea leppima nende olukordadega.
See kirjakoht jätkub:
"vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Tõesti on oluline teada, milline on Jumala tahe.
Me ei peaks muganduma maailma mõtteviisi või pärimusega,
vaid sellega, mida ütleb Jumala Sõna selle asja kohta.
Meie usk ei sünni enne kui me teame, mis on Jumala tahe.
Usk sünnib seal, kus tuntakse Jumala tahet.
Kui mõtelda näiteks haigustele, siis olen kohanud palju kristlasi,
kes lepivad oma elus igasuguste haigustega,
kuigi Piibel ütleb, et Issand on meie tervendaja.
Psalmides öeldakse isegi, et Ta parandab kõik meie tõved.
Jumala tahe on üheseltmõistetav.
Jeesus tervendas kõik haiged, kes Tema juurde tulid.
Haigus ei ole Jumala tahe vaid tervis.
Seega peame kujundama ja muutma oma meeled nii,
et me mõtted oleks Tema tahtega kooskõlas.
Kas pole hea seda kuulda.
2. Korintlastele 9:8 on imeline kirjakoht.
Jumal on vägev!
"Jumal on vägev andma teile kogu armu rikkalikult."
Kas saan võtta vastu rikkalikult kogu armu?
Ta tahab mulle anda rikkalikult armu armu peale.
Ta on vägev andma mulle, kus iganes ma armu või abi vajan.
Siis on meil kõike - jälle tuleb esile fraas "ikka kõike".
Kas Jumal tõesti mõtleb seda?
Kõiges alati - kas tõesti minul?
"Oleks kõike küllaldaselt".
See lausa lõikab südamesse.
See on jälle nii hea! Kuidas saan seda vastu võtta?
Võta pealegi! - Las see lõikab pealegi!
Las see lõikab maha vanad hirmud, mured,
ebakindluse, haigused ning ka vanad puudused.
"Ikka oleks kõike küllaldaselt".
Kõike on piisavalt, usu seda, Joy!
Julge seda uskuda!
Miks? Miks ometi?
Kas sellepärast, et saaksin alati istuda
oma uhkes Ferraris, elaksin lossis ja vaataksin telekat.
Kas selleks?
Ei! "Et te oleksite rikkad iga hea teo tarvis.."
Sellega saaksime rikkalikult, nii palju, kui me vaid jaksame.
Nii palju, kui hing ihaldab, nii palju, kui jaksame ja tahame.
Siis saame Issanda jaoks teha kõikvõimalikke häid tegusid.
Issand annab meile vahendid,
et võime lausa jooksujalu Issanda nimel teha kõike head.
Meil on rikkalikult kogu armu.
Kuidas ajame Issanda asja,
kui oleme kogu aeg haiged või pidevalt vaesed?
Ta tahab hoopis head.
Väga tähtis on juurduda Jumala Sõnasse
ning siin öeldakse: "Ja ärge muganduge praeguse ajaga.."
vaid katsuksite läbi, mis on Jumala tahtmine."
Uuri see välja!
Ära jää haigusesse ja vanasse teoloogiasse, mis ütleb,
et Jumal saadab haigusi ja õpetab meid nende kaudu.
Ära jää vaesusesse mõteldes,
et Jumala tahte pärast olen ma elu lõpuni vaene.
Joy luges just Sõnast, et Jumal tahab,
et meil oleks rikkalikult kõike head, et anda ja teha kõike head.
Jumala tahe ei ole, et jääksid töötuks.
Ta tahab, et sul oleks töö, saaksid palka ja oleksid õnnistuseks.
Jumal ei taha, et su abielu laguneb.
Ta tahab õnnistada su abielu. Peame püsima Tema tahtes.
See kirjakoht jätkub:
"Katsuksite läbi, mis on Jumala tahtmine,
mis on hea ja meelepärane ja täiuslik."
Mõelda vaid.
Jumala tahe on alati hea, meelepärane ja alati kasulik.
Sõltumata sellest, millised on olukorrad.
Olgu ühiskonna olukord või majandus milline tahes.
Jumala tahe on ikkagi hea, meelepärane ja kasulik.
Jumal tahab, et me ei muganduks ega räägiks endast ja oma perest,
et nüüd läheb nii ja tuleb jälle haigus,
vaid räägiksime seda, mida Tema ütleb oma Sõnas.
Usuksime sellesse, mida Tema ütleb oma Sõnas.
See on väga oluline.
Esmatähtis on tõesti kaitsta omi mõtteid.
Kaitseme end,
et kõik need hirmud ja mured ei täidaks meie meeli.
Vahel on hea, kui isegi ei vaata uudiseid.
Vaata parem häid uudiseid.
Täida enda mõtted nende uudistega.
Halvas olukorras ei aita uudised. Need masendavad veelgi rohkem.
Harva on uudistes midagi head.
Mõnikord peale uudiseid on väike tore lõiguke.
Üldjoontes on ikka rohkem halbu uudiseid.
Piibel on täis häid uudiseid.
Uudiseid ja lugusid sellest, kui ustav on Jumal.
Üks lugu teise järel nii Vanas kui Uues Testamendis.
Lugusid sellest, kuidas inimesed
on usaldanud Jumalat ja Tema on neid aidanud.
Halleluuja!
Jesaja 55:11: "nõnda on ka minu sõnaga,
mis lähtub mu suust: see ei tule tagasi
mu juurde tühjalt, vaid teeb, mis on mu meele järgi.."
Sõna teeb seda, mis on Issandale meelepärane.
Seda, mis Issandale meeldib.
"..ja saadab korda, milleks ma selle läkitasin."
Need imelised Sõnad
saadavad korda, mille jaoks Issand need saatis.
Halleluuja!
Esiteks tuleb siis kaitsta omi mõtteid
ja mitte kaasa minna, tundugu olukord milline tahes.
Peame kaitsma end ja uurima Jumala Sõnast,
milline on Jumala tahe ja tuleb püsida selles.
Teine asi on jälgida,
et kui halbu mõtteid vahel tulebki, siis ei laseks me neid suust välja.
Saime hiljuti hea õppetunni seoses oma lasteaiaga.
Kui sügisel õppetöö algas,
siis tundus, et lasteaias ei ole piisavalt lapsi.
Issand aga ütles mulle juba suvel: "Jan, teil on kõik lapsed."
Issand hoiatas,
et ma ei räägiks midagi muud vaid ainult seda.
Kõik kohad saidki täidetud.
Kuigi lasteaiatöö alguses
ei olnud veel kõiki lapsi ja olid mõned vabad kohad,
täitusid siiski kõik kohad just nii, nagu Issand oli öelnud.
Ta hoiatas mind minemast sellega rappa, et muretsen
kohtade ja töötajate palkade ning erinevate maksete pärast.
Sel korral otsustasin, et ma ei lähe rappa.
Tundugu kuidas tahes, paistku kuidas tahes,
ma räägin seda, mida Jumal ütleb.
Piibel ütleb Õpetussõnade 18:21:
"Surm ja elu on keele võimuses,
ja kes seda armastab, saab süüa selle vilja."
Jakoobus võrdleb teises kohas keelt laeva tüüriga.
See on väga väike elund, aga see juhib kogu meie elu.
Täpselt nagu laeva tüür purjetades.
Laev võib olla kuitahes pikk,
ikkagi juhib väikene tüür selle just sinna, kuhu soovime.
Samamoodi meie elu ning kõikide usklike
ja teiste inimeste elusid saab juhtida oma keele abil.
Jumal julgustab meid rääkima Tema lubadusi.
Rääkima Tema Sõna, kui ka kõik näib vastupidine.
Aabrahami kohta räägitakse,
et ta uskus sellest hoolimata, et olukorrad olid vastupidised.
Usk ongi kindel veendumus
sellesse, mida loodetakse ja sirutumine selle poole,
mida ei ole silmaga näha.
Võime rääkida ja klammerduda Jumala Sõna külge just siis,
kui tundub, et sellest ei tule küll midagi.
Sõna kannab vilja!
Aabrahamist räägitakse veel,
et ta rääkis olukordadele nagu need olema peaksid.
Ta rääkis seda, et temast
saab paljude rahvaste esiisa, kuigi miski ei viidanud sellele.
Jumala Sõna õpetab, et me peaks kaitsema omi mõtteid
ega tohiks rääkida negatiivselt, vaid selle asemel rääkida Jumala Sõna.
Kolmandaks saame kuulutada nendele olukordadele muutust.
Mõnikord võib tunduda, et me ei saa midagi teha.
Võime vaadata ühiskonna olukorda või töötada halva õhustikuga kohas.
Võime tunda muret selle üle, mis ühiskonnas toimub.
Meid, kristlasi, ei ole kutsutud olema muutuste vaatlejad.
Mul on kurb, et mitmed ütlevad,
et Piibelgi räägib, et lõpuaegadel läheb aina hullemaks.
Kõigele lüüakse justkui käega.
See ei ole aga Jumala tahe.
Meil kristlastena on vägi, mitte üksnes vastanduda vaenlasele,
vaid ka tuua reaalseid muutusi oludesse.
See on võimas sõnum, mille Jumala Sõna edastab.
Me võime muuta olukordi ega pea leppima kogu pimedusega.
Enda ega oma pere elu, ega ühiskonda ähvardavat,
vaid võime kristlastena kuulutada muud ja muuta olukordi.
Kas selle kohta on midagi ka Piiblis kirjas?
Muidugi leidub. - Kas Jeesus õpetab midagi sellest?
Õpetab, õpetab. Kas tahad lugeda selle kohta?
Loe pealegi ise. - See on nii tähtis asi.
Me ei pea vaid ootama, et Jumal midagi mõjutaks või teeks.
Markuse evangeeliumi 11. peatükk. Me armastame seda kohta Piiblis.
See meeldib meile tõesti,
kuna oleme pidanud rääkima nii mitmele olukorrale oma elus.
Oleme rääkinud laste eludele, oma finantsolukordadele,
ihudele, meie koolile, lasteaiale ja ringidele.
Oleme näinud muutusi igal alal.
Oleme terved ja me rahaasjad on muutunud.
Kui taipasime, et ka selles võime hakata rääkima Jumala Sõnu.
Selle asemel, et kogu aeg karta, haliseda ja olla täiesti paanikas.
Tuleb peaaegu vägisi võtta Jumala Sõna ette,
kuigi kõik tunded ütlevad: "Nüüd läheb küll rappa ja hukkute."
Jumal ütleb aga midagi muud. Mõnikord me lausa nutame.
Ikkagi me räägime Sõna ja Jumal on iga kord teinud imesid.
Meil on olnud toiduimesid. Seda lausa nädalate kaupa.
Kas julgeme rääkidagi või hoiame salajas?
Issand täidab meie vajadused nii,
et saame vahel kotitäite kaupa ja ülikülluslikult toitu.
Näiteks on meil praegu krabisid.
Võime lastele teha krabipidu.
Samuti on meil ka krevette, mida me ise ei jaksaks osta.
Meil ei oleks raha nende ostmiseks, kuid oleme need saanud kingituseks.
See on meie elus olnud meeletult oluline õpetus,
et ei pea alistuma olukordadele, vaid me võime muuta olukordi.
See on nii julgustav, et tahaksin seda kuulutada kogu Soomele.
Kui oled teleri ees
ja sul on kaua kestnud olukord, mure või vaev juba aastaid -
nüüd on aeg tõusta ja kuulutada Jumala Sõna sellele olukorrale.
See olukord saab muutuma!
See muutub!
Jumala Sõna on vägevam kui need olukorrad!
Jeesuse õpetus selle kohta on nii hea.
Jõuan veel seda lugeda.
Markuse 11:12:
"Ja järgmisel päeval Betaaniast lahkumisel
tundis Jeesus nälga ja kui ta kaugelt nägi lehis viigipuud,
läks ta vaatama, kas ehk midagi selle otsast on leida.
Ja kui ta puu juurde oli tulnud,
ei leidnud ta muud kui lehti; sest ei olnud viigimarjade aeg.
Ja Jeesus ütles puule:
Ärgu keegi enam iialgi söögu sinust vilja!”
Ja ta jüngrid kuulsid seda."
Nüüd hüppame salmi 20.
"Ja varahommikul nägid nad
mööda minnes viigipuu juurteni ära kuivanud olevat.
Ja Peetrus, kes mäletas,
ütles Jeesusele: Rabi, vaata,
viigipuu, mille sa needsid, on ära kuivanud!”
Ja Jeesus vastas neile: Olgu teil usku Jumalasse!
Tõesti, ma ütlen teile, kes iganes ütleb tollele mäele:
Kerki ja kukuta end merre!” ega kõhkle oma südames,
vaid usub, et see, mis ta räägib, sünnib, siis see saabki talle!
Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!"
Siin on palju, mida võiks sellest Piibliloost õppida,
aga täna keskendume just meie sõnade väele.
Jeesus ei ütle meile, et kui teie ees on mägi,
kui teie ees on probleem, siis las see lömastab teid.
Jeesus ütleb:
"Ütle sellele mäele ja see läheb su elust ära."
Jeesus ei ütle selles kirjakohas ka seda,
et kui su elus on mägi, siis hüüa Jumala poole,
ehk Ta liigutab selle ära.
Jeesus ütleb hoopis,
et räägi sina sellele mäele ning see mägi lahkub!
Ta oli just neednud viigipuu ja see suri ning kuivas ära.
Selles loos peitub teinegi õpetus.
Kui see mägi ka koheselt ei liigu, siis ei peaks me alla andma.
Meie majanduslik olukord ei muutunud välgukiirusel,
kui hakkasime kuulutama, et Issand täidab kõik meie vajadused.
Hetkest, mil me hakkasime seda kuulutama, uskuma ja rääkima,
on meie majanduslik olukord kogu aeg järk-järgult paranenud.
See paraneb kogu aeg.
Võid mõjutada oma tervist, abielu, majanduslikku olukorda,
kui hakkad kuulutama Jumala Sõna sellele olukorrale.
Kuulutad, kuulutad ja kuulutad ja ei väsi ära!
Kui mõtleme, mida Jumal tegi..
Kui Jumal tahaks midagi muuta, siis mida Ta teeks?
Mida Ta tegi siis, kui Ta lõi selle maailma?
Mida Ta tegi? Ta rääkis. Ta ütles.
Ta rääkis ja ütles.
Ta ütles otse: "Saagu valgus!"
Ja valgus sai.
Küsimus ei ole lihtsalt rääkimises, mitte suvalistes sõnades.
Võtame Jumala Sõnad tõena ja usume Tema Sõnadesse.
Rohkem, kui sellesse, mida me näeme enese ümber.
Räägime julgelt Tema Sõnu.
Tema Sõnas on sama vägi, kui kõige esimesel päeval.
Ta ütles: "Saagu valgus!"
Ja valgus sai.
Nüüd kuulutame Jumala Sõna
kõigile vaatajatele ja võtame selle kirjakoha, mida sa lugesid.
Tänu, Issand, et oled vägev andma meile kõigile rikkalikult
kogu armu, et meil kõigil oleks kõike piisavalt,
et võiksime rikkalikult teha kõiki häid tegusid!
Tänu, Issand, et Sa julgustad iga vaatajat tõusma vaenlase vastu,
tõusma süngete pilvede vastu ning klammerduma Sinu sõna külge
ja rääkima Sinu imelisi Sõnu, mis muudavad olukordi.
Tahan praegu rääkida head ka Soome kohta.
Tahan rääkida head kogu sellest rahvusest.
Soomel läheb hästi!
Kuulutan, et Soomel läheb hästi!
Ütlen, et pimedus taandub,
valgus tuleb ja Jumala tahe sünnib sellel maal.
Tulgu Sinu riik, Jeesuse nimel, ka sinu elus!
Aamen.
Jumala Sõna ütleb 2. Korintlastele 9:8:
"Jumal on vägev andma
teile kogu armu rikkalikult, et teil ikka oleks kõike küllaldaselt
ning et te oleksite rikkad iga hea teo tarvis.."
Sinagi võid olla rikas iga hea teo tarvis.
Täna võid õnnistada TV7't ja seda saatesarja.
Võid soovi korral helistada TV7 annetustelefonile 900 1777.
Kõne hind Eestis on 7.
Võid ka teha ülekande ekraanile tulevaile kontonumbreile.
Ole õnnistatud Jeesuse nimel! Peatse kohtumiseni!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin